armvectores/hy_wikipedia_2023 huggingface dataset:
Կաբարեում բռնվածը

«Կաբարեում բռնվածը» (անգլ.՝ Caught in a Cabaret, այլ անվանումներ - Charlie the Waiter / Faking with Society / Jazz Waiter), Չարլի Չապլինի կարճամետրաժ ֆիլմն է, որի պրեմիերան տեղի է ունեցել 1914 թվականի ապրիլի 27-ին։


== Սյուժե ==
Չարլին սովորական մատուցող է կաբարեում։ Մի անգամ տերը նրան ուղարկում է իր շան հետ զբոսանքի, միայն թե նա ապահով հետ վերադարձնի շանը, այլապես կպատժվի։ Չարլին փրկում է Մեյբլին մի ավազակից, որն էլ ծանոթացնում է նրան իր ծնողների հետ։ Չարլին ներկայանում է որպես Հունաստանի դեսպան, իսկ նրանք հրավիրում են նրան իրենց խնջույքին։ Բնականաբար նա ուշանում է վերադառնալ կաբարե և պատիժ է ստանում։ Հետո նա գնում է խնջույքին, որտեղ լավ խմում է և կատաղեցնում Մեյբլի ընտրյալին։ Վերադառնալով կաբարե՝ նա շարունակում է իր աշխատանքը՝ դուրս վռնդելով մի հարբած հաճախորդի։ Մի անգամ կաբարե է գալիս մի աղմկոտ խումբ, որոնց թվում էին նաև Մեյբլը և նրա ծնողները։ Չարլիի սուտը բացահայտվում է։


== Դերերում ==
Չարլի Չապլին - մատուցող
Մեյբլ Նորման - Մեյբլ
Հարրի Մաքքոյ - Մեյբլի ընտրյալը
Ալիսա Դեվենպորտ - Մեյբլի մայրը
Չեստեր Քոնքլին - մատուցող
Էդգար Քենեդի - կաբարեի տերը
Մինտա Դերֆի - պարուհի


== Ծանոթագրություններ ==


== Արտաքին հղումներ ==
«Կաբարեում բռնվածը»(անգլ.) ֆիլմը Internet Movie Database կայքում
«Կաբարեում բռնվածը» ինտերնետ արխիվում
Կոշտություն

Կոշտություն, մարմնի կամ կոնստրուկցիայի դեֆորմացիայի առաջացմանը դիմադրելու հատկություն։ Պարզ դեֆորմացիաների դեպքում, Հուկի օրենքի սահմաններում, կոշտությունը որոշվում է որպես առաձգականության մոդուլի (E կամ G) և տարրի լայնական հատվածքի այս կամ այն երկրաչափական բնութագրի արտադրյալ։ Մասնավորապես, ձգման-սեղմման դեպքում կոշտությունը հավասար է EF-ի, ոլորման դեպքում՝ GF-ի, ծռման դեպքում՝ EI-ի և այլն, որտեղ I-ն իներցիայի առանցքային մոմենտն է, F-ը՝ լայնական հատվածքի մակերեսը։
Նիվա (գյուղ, Սակիի շրջան)

Անվան այլ կիրառումների համար տե՛ս՝ ՆիվաՆիվա (ուկրաիներեն՝ Нива, Ղրիմի թաթարերեն՝ Küçük Tegeş), գյուղ Ուկրաինայի Ղրիմի Ինքնավար Հանրապետության Սակիի շրջանում։ Բնակավայրը նախկինում նաև անվանվել է Տեգեշ։
2001 թվականի տվյալներով Նիվա գյուղում բնակվում էր 406 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քարիս Վան Հաուտեն

Քարիս Վան Հաուտեն (հոլ.՝ Carice van Houten, սեպտեմբերի 5, 1976(1976-09-05), Լեյդերդորպ, Հարավային Հոլանդիա, Նիդերլանդներ), նիդեռլանդացի դերասանուհի և երգչուհի, նիդեռլանդական «Ոսկե հորթուկ» կինոմրցանակի եռակի կրող, որն անվանակարգվել է որպես «լավագույն դերասանուհի»։ Դերասանուհուն համաշխարհային հռչակ է բերել Պաուլ Վերհուվենի «Սև գիրք» զինվորական դրամայում ունեցած գլխավոր դերը, նաև նրա դերը Գահերի խաղ հեռուստասերիալում։


== Կենսագրությունը և աշխատանքները ==
Քարիս Անուկ վան Հաուտենը ծնվել է 1976 թվականի սեպտեմբերի 5-ին Լեյդերդորպ քաղաքում։ Նրա մայրը Մարգե Ստասենն է, ով աշխատում է նիդեռլանդական ուսուցողական հեռուստաալիքում։ Հայրը` Թեոդոր Ջեյմս վան Հաուտենը (09.08.1952-07.04.2016), եղել է գրող և հեռուստատեսային սցենարիստ։ Քարիսն ունի փոքր քույր` Էլկա վան Հաուտենը, ով նույնպես դերասանուհի է, և բացի այդ ձևավորող։
Քարիսը դերասանուհի է ցանկացել դառնալ դեռևս 5 տարեկան հասակում, երբ իր հայրը իրեն տարել էր Նապոլեոն Բոնապարտին նվիրված ֆիլմի ցուցադրությանը։ 1990-ական թվականների սկզբին նա հաճախել է Ուտրեխտ  համայնքի վարժարան, սակայն դրա հետ մեկտեղ  Թիլ Ուլենշպիգելի մասին բեմադրութայն մեջ տանում է գլխավոր դեր։ 1995 թվականին նրան միաժամանակ ընդունում են Նիդեռլանդների ամենահայտնի երկու թատերական ուսումնական դպրոցները` Մաստրիխտի և Ամստերդամի դրամատիկական ակադեմիաները։ Քարիսը ընտրություն է կատարում հօգուտ Ամստերդամի, որտեղ և սկսում է թատերական կարիերան։ Որպես թատերական դերասանուհի 1999 թվականին ստանում է Pussuise Prize մրցանակը, իսկա մեկ տարի հետո  Top Naeff Award-ը։


== Կարիերա ==
Աստիճանաբար զարգանում է հեռուստատեսային դերասանուհու կարիերան։ Նրա դերը «Սյուզի Քյու» հեռուստատեսային ֆիլմում, 1999 թվականին իրեն բերեց նիդեռլանդական «Ոսկե հորթուկ» մրցանակը, որպես «հեռուստատեսային լավագույն դերասանուհի»։ Քարիս վան Հաուտենը այդ նուն մրցանակը 2 անգամ է ստացել, սակայն այս անգամ արդեն որպես կինոդերասանուհի` 2001 թվականին նկարահանված «Օրիորդ կատու» ընտանեկան ֆիլմում և Փոլ Վերխովենայի հականացիստական «Սև գիրք» դրամայում իր ունեցած դերերի համար, որոնք նիդեռլանդական կինոպատմության ընթացքում ամենաթանկարժեք ֆիլմերն են եղել։
Վերջին ֆիլմը նրան միջազգային փառք է բերում:«Սև գիրք»-ը 2006 թվականին մասնակցություն է ունեցել Վենետիկի կինոփառատոնին։ Վան Հաուտենը ֆիլմում տանելով հրեացի երգչուհի Ռախիլ Շտայնի դերը, ով նացիստներից վրեժ էր լուծում իր ընտանիքի մահվան համար և նաև սիրահարված էր  գեստապոների կապիտանին, ամբողջ աշխարհի լրատվական միջոցների կողմից բարձ գնահատականի է արժանացել։


== Անձնական կյանք ==
Քարիս վան Հաուտենը մինչև 2009 թվականը ապրել է «Սև գիրք» ֆիլմի գործընկերոջ` գերմանացի դերասան Սեբաստյան Կոխի հետ։ Սակայն դերասանների զբաղվածությունը թույլ չի տվել նրանց միասին լինել և դրա պատճառով բաժանվել ե:;
2015 թվականից Քարիսը ամուսնացած է Գայ Փիրսի հետ։ 2016 թվականի օգոստոսի 29-ին ծնվեց նրանց որդին` Մոնթե Փիրսը։


== Ծանոթագրություններ ==


== Արտաքին հղումներ ==
Անձնական վեբ կայք (նիդեր.)
Պաշտոնական կայք(անգլ.)
Carice van Houten Archived 2018-01-23 at the Wayback Machine. Ֆոտո-պատկերասրահ
Carice van Houten Allmovie կայքում
Նախիջևանի տնտեսական շրջան

Նախիջևանի տնտեսական շրջան (ադրբ.՝ Naxçıvan iqtisadi rayonu), Ադրբեջանի տնտեսական շրջաններից մեկը, որը ներառում է Նախիջևանի Ինքնավար Հանրապետության տարածքը, այսինքն Նախիջևան քաղաքը, Բաբեկի, Որդուարի, Ջուղայի, Սադարակի, Շահբուզի, Շարուրի և Քենգերլիի շրջանները։ Նախիջևանի տնտեսական շրջանը զբաղեցնում է երկրի պաշտոնական տարածքի 6%-ը։


== Տես նաև ==
Ադրբեջանի տնտեսական շրջաններ
Ադրբեջանի վարչական բաժանում


== Արտաքին հղումներ ==
Ադրբեջանի տնտեսական քարտեզը Archived 2015-06-28 at the Wayback Machine.
Պարագվայի ֆուտբոլի ազգային հավաքական

Պարագվայի ֆուտբոլի ազգային հավաքականը ներկայացնում է Պարագվայը ֆուտբոլի միջազգային մրցաշարերում և առանձին հանդիպումներում։ Կառավարվում է Պարագվայի ֆուտբոլի ասոցիացիայի կողմից։ Հավաքականը մասնակցել է Աշխարհի առաջնություններին 8 անգամ (1930, 1950, 1958, 1986, 1998, 2002, 2006, 2010 թթ.) և 4 անգամ հասել է առաջնության երկրորդ ռաունդ։ Պարագվայը 2 անգամ հաղթել է Կոպա Ամերիկան (1953, 1979 թթ.), իսկ թիմի լավագույն հորիզոնականը ՖԻՖԱ դասակարգումում եղել է 8-րդ տեղը՝ 2001 թվականի մարտին։
ՖԻՖԱ-ի դասակարգման աղյուսակում զբաղեցնում է 36-րդ հորիզոնականը՝ 2017 թվականի հունիսի 1-ի դրությամբ։


== Ծանոթագրություններ ==


== Արտաքին հղումներ ==
Պարագվայի ֆուտբոլի ֆեդերացիայի պաշտոնական կայքը
Պարագվայի հավաքականը FIFA.com-ում Archived 2013-06-21 at the Wayback Machine.
Պարագվայի հավաքականը soccerway.com կայքում
Նիկոլայ Վիրտա

Նիկոլայ Եվգենևիչ Վիրտա (ռուս.՝ Николай Евгеньевич Вирта́ , իսկական ազգանունը՝ Կարելսկի, ռուս.՝ Каре́льский, դեկտեմբերի 3 (16), 1906, Q21851277?, Տամբովի գավառ, Տամբովի նահանգ, Ռուսական կայսրություն - հունվարի 9, 1976(1976-01-09), Մոսկվա, ԽՍՀՄ), ռուս խորհրդային գրող։
Վիրտայի առաջին ու լավագույն վեպը «Մենակությունն» է (1935, ԽՍՀՄ պետական մրցանակ, 1941), որի մոտիվներով գրված են «Հողը» (1937) պիեսը և «Փոթորկի ժամին» (բեմադրված 1939, կոմպոզիտոր՝ Տ․ Խրեննիկով) օպերան։ Այնուհետև լույս են տեսել «Օրինաչափություն» (1937), «Իրիկնային ղողանջ» (1951), վերամշկված հրտ․ 1961), «Սեպ սարեր» (1956), «Շուրջը՝ անվերջ տափաստաններ» (1960), «Վերադարձված հող» (1960), «Արագընթաց օրեր» (1964) վեպերը, «Աղետ» (1962), «Ուրվականը լքում է Կանաչ բլուրը» (1964-1965) վիպակները։ Գրել է նաև «Դավ» (1938), «Իմ բարեկամ գնդապետը» (1942), «Ստալինգրադի զինվորները» (1944), «Հացը մեր հանապազօր» (1947, ԽՍՀՄ պետական մրցանակ, 1948), «Դատապարտվածների դավադրությունը» (1948, ԽՍՀՄ պետական մրցանակ, 1949), «Ամռանը երկինքը բարձր է» (1959) և այլ պիեսներ։ Նրա սցենարներով նկարահանվել են «Ստալինգրադյան ճակատամարտը» (1949, ԽՍՀՄ պետական մրցանակ, 1950), «Դատապարտվածների դավադրությունը» (1950) և այլ կինոնկարներ։ Պարգևատրվել է Լենինի շքանշանով։


== Նիկոլայ Վիրտան հայերեն ==
Օտարերկրուհին (պատմվածք), Ե., Հայպետհրատ, 1938, 20 էջ։ Ռուսերենից թարգմ.՝ Գ. Հակոբյան, նկարիչ՝ Ա. Բորովսկայա։
Պարտիզանները (պատմվածք), Ե., Հայպետհրատ, 1941, 8 էջ։ Թարգմ.՝ ռուս.:


== Ծանոթագրություններ ==
Բերեժոնկա

Բերեժոնկա (ուկրաիներեն՝ Бережонка), գյուղ Ուկրաինայի Չեռնովցիի մարզի Վիժնիցայի շրջանում։
2001 թվականի տվյալներով Բերեժոնկա գյուղում բնակվում էր 944 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գերման Գրապով

Գերման Գրապով (գերմ.՝ Hermann Grapow, սեպտեմբերի 1, 1885(1885-09-01), Ռոստոկ, Մեկլենբուրգ Շվերին, Գերմանական կայսրություն - օգոստոսի 24, 1967(1967-08-24), Բեռլին, Արևելյան Գերմանիա), գերմանացի եգիպտագետ, Գերմանիայի եգիպտագիտական դպրոցի հիմնադիրը և առաջին տնօրենը։ Եգիպտական լեզվի բեռլինյան բառարանի ստեղծողներից մեկը և բազում աշխատությունների հեղինակ։


== Գործեր ==
Wörterbuch der ägyptischen Sprache, 7 Bände, Berlin, 1925 ff.
Anatomie und Physiologie, Berlin, 1954
Kranker, Krankheiten und Arzt։ Vom gesunden u. kranken Ägypter, von d. Krankheiten, vom Arzt u. von d. ärztl. Tätigkeit, Berlin 1956
Die medizinischen Texte in hieroglyphischer Umschreibung autographiert, Berlin, 1958
Wörterbuch der ägyptischen Drogennamen, Berlin 1959 (gemeinsam mit H. v. Deines)
Wie die alten Ägypter sich anredeten, wie sie sich grüssten und wie sie miteinander sprachen, Berlin 1960


== Ծանոթագրություններ ==
Վաղավեր Ներքին

Վաղավեր Ներքին, գյուղ Արևմտյան Հայաստանում, Էրզրումի վիլայեթի Երզնկայի գավառում։ Գտնվում էր Երզնկա քաղաքից 5-6 կմ հյուսիս-արևելք։ Մոտակայքում գտնվում էր Վաղավեր Վերին գյուղը։


== Աշխարհագրություն ==
Տարածքը ջրառատ էր և այգեվետ։


== Տնտեսություն ==
Գյուղն հայտնի էր ընտիր ձմերուկներով և մածունով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Բերիգեղ

Բերիգեղ, լեռնագագաթ Հայաստանի Տավուշի մարզի Վարագավան գյուղից արևմուտք, Միափորի լեռներում։ Բարձրությունը 1408 մետր։


== Ծանոթագրություններ ==
Մուրադ Դաամի

Մուրադ Դաամի (արաբ․՝ مراد الدعمي‎‎, ծնվել է 1962 թ. օգոստոսի 15-ին Թունիսի Մոնաստիր քաղաքում) թունիսցի նախկին ֆուտբոլային մրցավար։ Առավելապես հայտնի է 2002 թ. ֆուտբոլի աշխարհի առաջնության Մեքսիկայի ու Էկվադորի միջև հանդիպմանը՝ որպես գլխավոր մրցավար իր մասնակցությամբ։ Հիշարժան են 2000 թ. աֆրիկյան ազգերի գավաթի Նիգերիայի ու Կամերունի միջև եզրափակիչում Դաամիի վիճարկելի գործողությունները հետխաղյա տասնմեկմետրանոց հարվածների ժամանակ, որոնց արդյունքում Կամերունը հաղթեց 4:3 հաշվով։


== Հղումներ ==
Տեղեքարտ Մուրադ Դաամի worldreferee.com, worldfootball.net (en)
Սկալա (գյուղ, Օրատովկայի շրջան)

Անվան այլ կիրառումների համար տե՛ս՝ Սկալա (այլ կիրառումներ)Սկալա (ուկրաիներեն՝ Скала), գյուղ Ուկրաինայի Վիննիցայի մարզի Օրատովկայի շրջանում։ Հիմնադրվել է 1690 թվականին։
2001 թվականի տվյալներով Սկալա գյուղում բնակվում էր 699 մարդ։ Բնակավայրը զբաղեցնում է 2292 կմ² տարածք։ Բնակչության խտությունը կազմում էր 304,97 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վիլիկ Սարգսյան

Վիլիկ Հովհաննեսի Սարգսյան (հոկտեմբերի 17, 1944(1944-10-17), Երևան, Հայկական ԽՍՀ, ԽՍՀՄ), ջրաբանության բնագավառի հայ գիտնական։ Տեխնիկական գիտությունների դոկտոր (2003), պրոֆեսոր (2006):


== Կենսագրություն ==
Վիլիկ Սարգսյանը ծնվել է 1944 թվականի հոկտեմբերի 17-ին, Երևան քաղաքում։ 1966 թվականին ավարտել է Երևանի պոլիտեխնիկական ինստիտուտը։ 1979-1982 թվականներին՝ ՀԽՍՀ հիդրոօդերևութաբանության վարչության դիտարանի գլխավոր ճարտարագետ, 1993 թվականից՝ գլխավոր ջրաբան, 2002-2004 թվականներին՝ ՀՀ բնապահպանության նախարարության հիդրո օդերևութաբանության և շրջակա միջավայրի մանիթորինգի գործակալության պետի տեղակալ։  1982 թվականին դասախոսել է Երևանի պետական ճարտարապետաշինարարական համալսարանում։ «Հիդրոօդերևութաբանական հետազոտությունները Հայաստանում» ժողովածուի գիտխմբագիր (1982-1990):
Աշխատությունները վերաբերում են Հայաստանի ջրային պաշարների գնահատման, կանխատեսման, գետերի հունային ձևախախտումների, մակերևութային և ստորերկրյա ջրերի կապի, Սևանա լճի հաշվեկշռի կազմման հարցերին։ Հեղինակ է «Ջրային ռեսուրսների կառավարման եռալեզու բառարանի» (2002), «Հիդրոլոգիա և հիդրոմետրիա» (2006) բուհական դասագրքի։


== Երկեր ==
Подземное питание горных рек, Л., 1981 (համահեղիղնակ)։
Русско-армянско-английский словарь по управлению водными ресурсами (Ջրային ռեսուրսների կառավարման ռուսերեն-հայերեն-անգլերեն բառարան,  Russian-Armenian-English Dictionary on Water Resources management) Ереван: Антарес, 2003.
Հիդրոլոգիա և հիդրոմետրիա։ Դասագիրք տեխնիկական բուհերի ուսանողների համար։ Երևան։ Լաքի Փրինթ, 2006։
Հիդրոլոգիական դիտարկումներ և աշխատանքներ գետերում և ջրատարներում։ Ուղեցույց-ձեռնարկ։ Երևան։ Նշանակ, 2010։


== Ծանոթագրություններ ==
Կրիստինա

Կրիստինա (բուլղար․՝ Кръстина), գյուղ Բուլղարիայի Բուրգասի մարզում։ Վարչականորեն մտնում է Կամենոյի համայնքի կազմի մեջ։ Համայնքի կենտրոն Կամենո քաղաքից գտնվում է 6 կմ դեպի արևմուտք։ 2011 թվականի Բուլղարիայի մարդահամարի տվյալների համաձայն՝ գյուղում բնակվել է 400 մարդ։


== Բնակչություն ==


== Տես նաև ==
Բուլղարիայի համայնքներ
Կամենոյի համայնք


== Ծանոթագրություններ ==
Վահե Հակոբյան (այլ կիրառումներ)

Վահե Հակոբյան  անունը կարող է վերաբերել հետևյալ անձանց.
՛

Վահե Ալբերտի Հակոբյան (1971), Հայաստանի Սյունիքի մարզպետ։
Վահե Մաքսիմի Հակոբյան (1977), Հայաստանի պետական գործիչ, Սյունիքի նախկին մարզպետ։
Միլովկա (գյուղ, Պրիվոլժսկի շրջան)

Անվան այլ կիրառումների համար տե՛ս՝ ՄիլովկաՄիլովկա (ռուս.՝ Миловка), գյուղ Ռուսաստանի Իվանովոյի մարզի Պրիվոլժսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էսեն

Էսեն (ֆր.՝ Ayssènes), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2010 թվականի դրությամբ կազմում է 214 մարդ, բնակչության խտությունը` 9.25 մարդ/կմ²։ Բնակավայրը զբաղեցնում է 23.14 կմ² տարածք։


== Աշխարհագրություն ==
Գտնվում է Փարիզ քաղաքից 540 կմ հարավ, Թուլուզ քաղաքից` 120 կմ հյուսիս-արևելք, Ռոդեզ քաղաքից` 36 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 125 աշխատունակ (15-64 տարեկան)  բնակիչ, որոնցից ակտիվ էին 85-ը, իսկ ոչ ակտիվները` 40։ Ակտիվության ցուցանիշը կազմում է 68,0 %։ 85 աշխատունակ մարդկանցից աշխատել է 81 անձ (45 տղամարդ և 36 կին)։ Գործազուրկ են եղել 4 անձ (2 տղամարդ և 2 կին)։ 40 անաշխատունակներից 7-ը եղել են աշակերտներ կամ ուսանողներ, 15-ը` թոշակառուներ, իսկ 18-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մանկունք (լեռնագագաթ)

Անվան այլ կիրառումների համար տե՛ս՝ Մանկունք (այլ կիրառումներ)Մանկունք, լեռնագագաթ Հայաստանի Արարատի և Գեղարքունիքի մարզերի սահմանագլխին, համանուն լեռներում՝ Վեդի գետի վերնագավառում, Ուրցաձոր գյուղից 21 կմ հյուսիս–արևելք։ Բարձրությունը 2927 մ է։


== Ծանոթագրություններ ==
Anonymous (ալբոմ)

Anonymous, Tomahawk Մայկ Պատոնի խմբի երրորդ ստուդիական ալբոմը, որը թողարկվել է 2007 թվականին, Ipecac Recordings լեյբլում։
Anonymous խումբը զբաղվում է հնդկական ժողովրդի երգերի մշակմամբ, որոնք հավաքել է խմբի կիթառիստ Դուեյն Դենիսոնը։ Ինչպես նաև ալբոմը հանդիսանում է խմբի վերջին ալբոմը, որը ձայնագրել է Կևին Ռուտամանսը, ով ձայնագրելուց հետո լքում է խումբը։


== Երգացանկ ==
"War Song" - 3:25
"Mescal Rite 1" - 2:53
"Ghost Dance" - 3:44
"Red Fox" - 3:04
"Cradle Song" - 4:11
"Antelope Ceremony" - 4:00
"Song of Victory" - 1:13
"Omaha Dance" - 3:57
"Sun Dance"- 3:02
"Mescal Rite 2" - 5:51
"Totem" - 3:04
"Crow Dance" - 3:45
"Long, Long Weary Day" - 1:23


== Կատարողները ==
Վոկալ՝ Մայկ Պատոն
Կիթառ, բաս-կիտառ՝ Դուեյն Դենիսոն
Հարվածային գործիքներ՝ Ջոն Ստենիեր


== Վիճակագրական աղյուսակ ==


== Ծանոթագրություններ ==


== Արտաքին հղումներ ==
Ալբոմի երգերի տեքստ
Anonymous на discogs.com
рецензия на metalstorm.net
Anonymous на Last.fm
Վադիմ

Վադիմ, հին ռուսական ծագմամբ ռուսական արական անուն։
Ենթադրվում է, որ «Վադիմ» անունն առաջացել է «Վադիմիր» սլավոնական անունից կամ հին ռուսական «վադիտի» բառից, որը նշանակում է մեղադրել, զրպարտել, շփոթություն սերմանել:
Մեկ այլ կարծիքի համաձայն, անունը առաջացել է հին սլավոնական լեզվի երկու արմատից` «вадить», որը նշանակում է «հրապուրել, ներգրավել, կանչել» և «има, имати», որը նշանակում է «տիրապետել, տիրել, ունենալ»։ Ստացվում է, որ «Վադիմ» անունը կարելի է թարգմանել  որպես «հրապուրող, ներգրավող, սիրելի, կանչող»։ Նաև գոյություն ունի «вадить» բառի ուրիշ մեկնաբանության տարբերակ` «վիճաբանել և ընտելացնել», այդ պատճառով անունը թարգմանում են «վիճող, խռովարար»։
Անվան օրը նշվում է ապրիլի 22-ին.:


== Անունը կրողներ ==
Վադիմ Աբրամով
Վադիմ Ադամյան
Վադիմ Ալեքսեևսկի
Վադիմ Գամալիա
Վադիմ Դելոնե
Վադիմ Զվյագինցև
Վադիմ Լալիև
Վադիմ Կոժևնիկով
Վադիմ Կուզմին
Վադիմ Պոդբելսկի
Վադիմ Սոբկո
Վադիմ Տումանով
Վադիմ Տրապեզնիկով


== Ծանոթագրություններ ==


== Արտաքին հղումներ ==
ԻՆՉՊԵՍ ԿՈՉԵԼ ԵՐԵԽԱՅԻՆ - ՏՂԱՆԵՐԻ ԱՆՈՒՆՆԵՐ (Ա-Հ)
Անունների բացատրությունը
Իվանո-Կուվալատ

Իվանո-Կուվալատ (ռուս.՝ Ивано-Кувалат, բաշկիրերեն՝ Иван-Ҡыуәлат), գյուղ Ռուսաստանի, Բաշկորտոստան հանրապետության Զիլաիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 482 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բլեյք Քլարք

Բլեյք Քլարք (փետրվարի 2, 1946(1946-02-02), Մեյկոն, Ջորջիա, ԱՄՆ), ամերիկացի սթենդ ափ կատակերգու դերասան և հնչյունավորող, որը թերևս առավել հայտնի է որպես  Չեթ Հանթեր՝ «Տղան հանդիպում է աշխարհին» սիթքոմից, և Հարրի՝ «Տան Վերանորոգում» սերիալից։


== Վաղ կյանք ==
Քլարքը ծնվել է 1946 թվականի փետրվարի 2-ին Ջորջիա նահանգի Մեյկոն քաղաքում։ 1969 թվականին ավարտել է Լագրանժի քոլեջը՝ «Կատարողական արվեստ» մասնագիտությամբ։


== Գործունեություն ==
Քլարկը Վիետնամի պատերազմի վետերան է, Միացյալ Նահանգների բանակում ծառայել է որպես առաջին լեյտենանտ 5-րդ հետևակային դիվիզիայում։ Նա բազմիցս նկարահանվել է Ադամ Սենդլերի ֆիլմերում, այդ թվում՝ «Մամայի բալան», «Առաջին 50 համբույր», «Հայտարարում եմ ձեզ Չակ և Լարի», «Համադասարանցիները» և «Նա իմ տղան է» ֆիլմերում։ Նա նաև հայտնվել է բազմաթիվ հեռուստատեսային հյուրերի ներկայացումներում, օրինակ՝ «Աղջիկը ճանաչում է աշխարհը» սիթքոմում։


== Անձնական կյանք ==
Քլարքն ամուսնացած է Շերոնի հետ։ Ունեն երկու որդի, որոնցից մեկը՝ Թրևիս Քլարքը, նույնպես կատակերգու է։ Քլարքը Ջիմ Վերնիի մտերիմ ընկերն էր (որը հայտնի էր Էռնեստ Պ. Վերրելի դերով)։ Երբ Ջիմ Վերնին մահացավ, Փիքսար ընկերությունը փնտրում էր մեկին, որը կարող է խոսել Վերնիի նման «Խաղալիքների պատմության» 3-րդ եթերաշրջանում, նրանք ընտրեցին հենց Բլեյք Քլարքին։
Բանակում գտնվելու ընթացքում Քլարկը նաև 101-րդ օդային ուժերի բաժանմունքի անդամ էր, որը հայտնի է որպես «Ճչացող արծիվներ» անունով։


== Ֆիլմագրություն ==


=== Հեռուստահաղորդումներ ===
Ամերիկյան մեծագույն հերոսը (1981) - սերժանտ / ոստիկան
Ռեմինգթոն Սթիլ (1982–1989) - Ֆրեդ
Մ * Ա * Ս * Հ (1983) - 2-րդ պատգամավոր
Նյուհարտ (1985-1986) - Ռոբի
Երկար ժամանակ է անցել (1986) - Բուֆետապան
Կյանքի փաստերը (1986)
Gimme a Break! (1987) - Բի Ջեյ Օ ' Բրայեն
Կանայք բանտում (1987–1988) - Քլինթ Րաֆֆիի օգնական
Դա Գարի Շանդլինգի շոուն է (1987-1988) - Բլեյք Քեմփս /  խցիկների վերանորոգում /
Կեսգիշեր զանգահարող (1991) - Նելսոն Բրիլս
Ո՞վ է պետը: (1991) - Հոյթ
Կանանց ներկայացում (1991) -
Գերական գաղտնիք. Hilltop Drive- ի ժառանգությունը (1992) - Մարշալ
Ռոուզան (1993) - Վիկ
Շնորհը Կրակի Տակ (1993–1994) - Գիլ Քելլի
Կատակերգություն. (1994)
Թեա (1994) - Ռոյ Բենեթ
Պատմութոյւններ ծպտյալներից (1994) - Ջերի
Տնային բարելավում (1994–1999) - Հարի
Դրյու Քերիի շոուն (1995) - Ժյուլ Լամբերմոնտ
Տղան հանդիպում է աշխարհին (1995–2000) - Չեթ Հանթեր
Մարզիչ (1996) - Բուֆալո Բիլին
Մերֆի Բրաուն (1997) - Գաղտնի ծառայության գործակալ
Արլիս (1998) - պարոն Գրիֆ
Խելացի տղա (1998) - պարոն Պետրասեկ
Ջեյմ Շոքի շոուն (1999–2000) - Բոբ Նելսոն / Բոբ
Չլուծված առեղծվածներ (2000)
Սաբրինա, պատանի կախարդ (2001) - Պիտի շուն (ձայն)
Հաջողակ (2003)
Կորած տանը (2003) - Ռալֆի
Սառը գործ (2004) - Թոմ Յադեն
Իմ անունը է Էռլ (2005) - Բազ Դարվիլ
Բոլորը ատում են Քրիսին (2006) - Ռուսո
Հաջողություն Չարլի (2010) - Մել
Համայնք (2010) - Մարզիչ Բոգներ
Ձկան կեռիկներ (2011–2012) - պետ (ձայն)
Աղջիկը հանդիպում է աշխարհին (2015) - Չեթ Հանթեր
Հարվի Բիքս (2016) - Ռոլանդ (ձայն)
Վերջին մարդը կանգնած (2016) - Քլարկ
Փոքրիկ մուկը Պրեյրի(2017)


== Ծանոթագրություններ ==
24-րդ հարավային զուգահեռական

24-րդ հարավային զուգահեռականը հասարակածից 24° դեպի հարավ գտնվող լայնությունների շրջանագիծն է։
Անցնում է Աֆրիկայով, Հնդկական օվկիանոսով, Խաղաղ օվկիանոսով, Հարավային Ամերիկայով, Ավստրալիայով և Ատլանտյան օվկիանոսով։ 

Լայնության մեկ աստիճանին համապատասխանում է 101 751 մ երկարություն։
Հասարակածից հեռավորությունը կազմում է 2655 կմ։
Երկարության 76%-ն անցնում է ջրային տարածքներով։


== Զուգահեռականով հատվող տարածքները ==


== Տես նաև` ==
25-րդ հարավային զուգահեռական
23-րդ հարավային զուգահեռական


== Ծանոթագրություններ ==
Վիստլա

Վիստլա (էստ․՝ Vistla), գյուղ Էստոնիայի Լյաենե-Վիրումաա նահանգի Տամսալու շրջանում։
2011 թվականի տվյալներով գյուղում բնակվում էր 25 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Աբրահամ Մամիկոնեից

Աբրահամ Մամիկոնեից (Աբրահամ Մամիկոնյան, ծննդյան և մահվան թվականները՝ անհայտ), VI դարի մատենագիր, Տարոնի թեմի առաջնորդ, Մամիկոնյան նախարարական տան եպիսկոպոս։ Կենսագրական տվյալներ չեն պահպանվել։ Ստորագրել է որպես աթոռակից Հովհաննես Բ Գաբեղենցի (557–574) կաթողիկոսի՝ Սյունյաց և Աղվանից եպիսկոպոսներին ուղղված երկու թղթերի տակ («Գիրք թղթոց», էջ 78֊84)։
Աղվանից Վաչագան Գ Բարեպաշտ թագավորի խնդրանքով գրել է «Թուղթ առ Վաչագան արքայ Աղուանից» և «Կանոնք Աբրահամու Մամիկոնէից եպիսկոպոսի առ Վաչագան Աղուանից արքայ» խրատականները։
Համարվում է նաև V դարի հույն եկեղեցական պատմագիր Սոկրատի «Եկեղեցական պատմություն» երկի թարգմանիչը կամ խմբագրողը (Փոքր Սոկրատ կոչված խմբագրությունը)։
Նրա անունով մեզ է հասել «Պատմութիւն վասն ժողովոյն Եփեսոսի» երկը, որը Հայ եկեղեցական մատենագրության ուշագրավ գործերից է։ «Պատմութիւն վասն ժողովոյն Եփեսոսի» երկը առատ նյութ է տալիս Կյուրեղ Ալեքսանդրացու և Նեստորի դավանաբանական վեճի, Եփեսոսի Գ տիեզերական ժողովի, նրա գումարման հանգամանքների, ընթացքի, պետության վերաբերմունքի և միջամտության, կյուրեղյանների ու նեստորականների անհաշտ պայքարի մասին։ Անցուդարձերի նկարագրությունից երևում է հեղինակի հակվածությունը դեպի կյուրեղյան-եփեսոսյան դավանությունը։ Հայ մատենագրության մեջ գրվածքը եզակի է նշված պատմական դեպքերի հանգամանալի շարադրանքով։


== Ծանոթագրություններ ==


== Գրականություն ==
Զարբհանալեան Գ., Հայկական հին դպրութեան պատմութիւն, Վնտ., 1897։
Սարգիսյան Բ., Աբրահամ Մամիկոնէից եպիսկոպոսն և իւր առ Վաչագան գրած թուղթն, Վենետիկ-Ս. Ղազար, 1899։
Ակինեան Ն., Վրթանէս վարդապետ Քերթող և իւր երկասիրութիւնները, Հանդէս ամսօրեայ, 1910, էջ 39–45։
Անասյան Հ., Հայկական մատենագիտություն, հ. 1, Երևան, 1959։
The History of the Caucasian Albanians by Movsés Dasxuranci. Translated by C. J. F. Dowsett, London, 1961. ASIN: B0006AWVBU
Շոլոմ-Ալեյխեմի հուշարձան (Մոսկվա)

Շոլոմ-Ալեյխեմի հուշարձան (ռուս.՝ Памятник Шолом-Алейхему), հուշարձան Ռուսաստանի Դաշնության մայրաքաղաք Մոսկվայում, որը նվիրված է հրեա գրող Շոլոմ-Ալեյխեմին (Շոլոմ Նոխումովիչ Ռաբինովիչ)։ Տեղադրվել է Մալայա Բրոննայա և Բոլշայա Բրոննայա փողոցների խաչմերուկում։


== Պատմություն ==
Հրեա գրող Շոլոմ-Ալեյխեմի հուշարձանը ստեղծելու գաղափարը քանդակագործ Յուրի Չեռնովին հուշել է նրա ընկերներից մեկը։ Չեռնովը մշակել է հուշարձանի մակետը, ձուլել բրոնզից և նույնիսկ ուղարկել Ռուսաստանի, Կանադայի և ԱՄՆ-ի հրեական համայնքներին, սակայն ո՛չ հասկացվել է, ո՛չ էլ հուշարձանը կառուցելու համար ֆինանսավորման շահագրգռվածության է հանդիպել, թեև նրա քանդակը շատերը հավանել են։ Ցուցահանդեսներից մեկի ժամանակ հուշարձանի մակետը տեսել է Մոսկվայի այն ժամանակվա քաղաքապետ Յուրի Լուժկովը և հավանություն է տվել հուշարձանի տեղադրմանը։ Գտնվել է նաև հովանավոր՝ «Ռուսսկոյե զոլոտո» ընկերության ղեկավար Ա. Պ. Տարանցևը, սակայն նա համաձայնել է վճարել աշխատանքների արժեքի միայն մեկ երրորդը։
Ի պատասխան հովանավորի հատկացրած միջոցների անբավարարության մասին Չեռնովի բողոքի՝ Իոսիֆ Կոբզոնն ասել է քանդակագործին. «Հրեաները քեզ շա՞տ փող են տվել։ Ահա և բավարարվիր նրանով, ինչ տալիս են ռուսները...»։ Այդ պատճառով նախագիծը ստիպված ենթարկվել է լուրջ փոփոխությունների. հատկացվելիք գումարով աշխատանքները կատարելու համար կրճատվել են գրանիտի և հողային աշխատանքների ծախսերը։ Ի վերջո, հուշարձանը հանդիսավորությամբ բացվել է 2001 թվականի դեկտեմբերի 26-ին։
Արձանի ճարտարապետն է Գ. Ի. Կոպանսը։ Հուշարձանը Մոսկվային հանձնվել է որպես նվեր։
Հուշարձանի տեղադրման վայրը Մալայա Բրոննայա և Բոլշայա Բրոննայա փողոցների խաչմերուկում ընտրվել է այն պատճառով, որ մոտակայքում 1921 թվականից աշխատել է Հրեական թատրոնը, որտեղ բեմադրվել են Շոլոմ-Ալեյխեմի ստեղծագործությունները։ Այստեղ բացվել է նաև սինագոգ Բոլշայա Բրոննայայում։


== Նկարագրություն ==
Շոլոմ-Ալեյխեմի հուշարձանի բարձրությունը 1,5 մետր է, ձուլված է բրոնզից և տեղադրված է գրանիտե վեցանիստ պատվանդանի վրա։ Պատվանդանին փորագրված են յոթմոմանոց աշտանակ և գրողի ստեղծագործությունների հերոսների՝ կաթնավաճառ Տևիեի, մանուկ Մոտլի, դերասաններ Ռոզայի և Լեոյի ռելիեֆային պատկերաքանդակները։ Գրանիտե ձևավոր շրջանակի վրա գրված է. 

Բացի այդ, հուշարձանի վրայի մակագրությունները թվարկում են հուշարձանի հեղինակների, հովանավորի և աշխատանքները կատարողի անունները։


== Ծանոթագրություններ ==


== Աղբյուրներ ==
«Памятник писателю Шолом-Алейхему»։ Памятники всего мира։ Վերցված է 2014-01-04 
Борис Шейнин։ «О памятнике Шолому Алейхему в Москве»։ Московский еврейский общинный центр։ Արխիվացված է օրիգինալից 2014-01-04-ին։ Վերցված է 2014-01-04
Հայերի ջարդերի ցանկ

Այս ցանկում ներկայացված է հայերի ջարդերի ցանկը․


== Տես նաև ==
Հակահայկականություն


== Ծանոթագրություններ ==
Լյուք Հեմսվորթ

Լյուք Հեմսվորթ (անգլ.՝ Luke Hemsworth, նոյեմբերի 5, 1980(1980-11-05), Մելբուռն, Ավստրալիա), ավստրալիացի դերասան։ 


== Կենսագրություն ==
Լյուք Հեմսվորթը ծնվել է 1980 թվականի նոյեմբերի 5-ին Ավստրալիայի Մելբուրն քաղաքում՝ անգլերեն լեզվի ուսուցչուհի Լեոնիի և հասարակական ծառայության խորհրդատու Քրեյգի ընտանիքում։ Լյուքն ունի երկու կրտսեր եղբայր՝ Քրիս Հեմսվորթը (ծնված 1983 թվականին) և Լիամ Հեմսվորթը (ծնված 1990 թվականին), որոնք նույնպես դերասաններ են։  1998 թվականին Հեմսվորթների ընտանիքը Մելբուրնից տեղափոխվել է Ֆիլիպիններ։
Լյուքը հեռուստատեսությամբ դեբյուտ է ունեցել 2001 թվականին «Հարևաններ» սերիալում խաղացած դերով։ 2014 թվականին նկարահանվել է «Սպանիր ինձ երեք անգամ» ֆիլմում։
2016 թվականին նկարահանվել է «Վայրի արևմուտքի աշխարհը» հեռուստասերիալում։ 2017 թվականին դրանում խաղացած դերով ներկայացվել է անվանակարգի «ԱՄՆ-ի կինոդերասանների գիլդիա» մրցանակաբաշխությունում՝ «դրամատիկական սերիալում լավագույն դերասանական կազմ» կատեգորիայում։


== Անձնական կյանք ==
2007 թվականի Լյուքը ամուսնացել է Սամանտայի հետ։ Զույգն ունի չորս աղջիկ՝ Հոլլի (ծնված 2009 թվականին), Էլլա (ծնված 2010 թվականին), Հարպեր Ռոուզ (ծնված 2012 թվականին) և Ալեքսանդրա (ծնված 2012 թվականին)։


== Ֆիլմագրություն ==


== Ծանոթագրություններ ==
Իտալիայի գետերի ցանկ

Իտալիայի գետերը խիտ ջրառատ ցանց են կազմում, որով հոսում է Իտալիայի ամենամեծ գետը` Պոն, որը իր վտակներով և ջրանցքներով կազմում է խոշոր տրանսպորտային համակարգ։ Պադանի հարթավայրի արևելյան մասով հոսում են Ադիջե, Բրենտա,Պյավե, Ռենո և այլ գետեր։ Գետերի հուները հազվադեպ են գտնվում հարթավայրի մակարդակից բարձր, ջրհեղեղներից խուսափելու համար գետերի մոտ կառուցված են դամբեր, որոնց ճեղքումը հանգեցնում է խոշոր ջրհեղեղների (վերջին անգամ դա տեղի է ունեցել 2000 և 2006 թվականներին)։ Իտալիայի հյուսիսում գտնվող գետերը անձրևից բացի սնվում են ձյան և սառույցների հաշվին, նրանց համար բնութագրական են գարնանային և աշնանային վարարումները, գետերի ջրերն օգտագործվում են նաև ոռոգման նպատակով։ Ալպիական գետերը հիդրոէներգիայի աղբյուր են հանդիսանում։ Ապենինյան թերակղզու և կղզիների գետերն ավելի ջրառատ են, ունեն հիմնականում անձրևային սնունդ, գարնանային և աշնանային հորդացում, ամռանը հաճախ չորանում են։ Առավել խոշոր գետերն են Առնոն և Տիբրը.


== Խոշոր գետերի ցանկ ըստ երկարության ==
Իտալիայի խոշոր գետերի ցանկն ըստ երկարության.


== Ծանոթագրություններ ==
Գրինովցի (գյուղ, Լյուբարսկի շրջան)

Գրինովցի (ուկրաիներեն՝ Гринівці), գյուղ Ուկրաինայի Ժիտոմիրի մարզի Լյուբարսկի շրջանում։
2001 թվականի տվյալներով Գրինովցի գյուղում բնակվում էր 524 մարդ։ Բնակավայրը զբաղեցնում է 17134 կմ² տարածք։ Բնակչության խտությունը կազմում էր 30,58 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հարդինգ շրջան (այլ կիրառումներ)

Հարդինգ շրջան, կարող է վերաբերել՝

Հարդինգ շրջան - ԱՄՆ Հարավային Դակոտա նահանգի 66 վարչական միավորներից մեկը
Հարդինգ շրջան - ԱՄՆ Նյու Մեքսիկո նահանգի 33 վարչական միավորներից մեկը
Ագիլ (այլ կիրառումներ)

Ագիլ անվանումը կարող է վերաբերել Արևմտյան Հայաստանի հետևյալ բնակավայրերին

Ագիլ (Արղանայի գավառ) - քաղաք Արևմտյան Հայաստանում, Դիարբեքիրի վիլայեթի Արղանայի գավառում
Ագիլ (Գյումուշխանեի գավառ) - գյուղ Արևմտյան Հայաստանում, Տրապիզոնի վիլայեթի Գյումուշխանեի գավառում
Ագիլ (Երզնկայի գավառ) - գյուղ Արևմտյան Հայաստանում, Էրզրումի վիլայեթի Երզնկայի գավառում
Բրազիլանդիա դու Տոկանտինս

Բրազիլանդիա դու Տոկանտինս (պորտ.՝ Brasilândia do Tocantins), համայնք Բրազիլիայում՝ Տոկանտինս նահանգի կազմում։ Գտնվում է Արևմտյան Տոկանտինսի մարզում։ Մտնում է Միրասեմա դու Տոկանտինսի գավառի կազմի մեջ։ Բնակչությունը կազմում է 2082 մարդ՝ 2006 թվականի տվյալներով։ Գրավում է 641,464 կմ2 տարածք։ Բնակչության խտությունը՝ 3,2 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 6.096.550,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 3.034,62 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,683 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Բրազիլանդիա դու Տոկանտինսի մասին
Տերեֆթալաթթու

Տերեֆթալաթթու , պարաֆթալաթթու, С6Н4(СООН)2, երկհիմն արոմատիկ թթու, բենզոլերկկարբոնաթթվի պարաիզոմերը։ Ջրում և օրգանական լուծիչներում չլուծվող բյուրեղական նյութ է, լուծվում է խիտ և տաք ծծմբական թթվում, պիրիդներում։ Հալվում է 425 °C-ում, սուբլիմվում՝ 300 °C-ում։ Եթերներն ու աղերը կոչվում են տերեֆթալատներ։ Ստանում են պարաքսիլոլի կատալիտիկ օքսիդացմամբ։ Տերեֆթալաթթվիի էսթերներն օգտագործվում են պոլիէսթերային մանրաթելեր (դակրոն, տերիլեն և այլն), թաղանթներ և ձուլածո իրեր պատրաստելու համար։


== Ծանոթագրություններ ==
(4472) Նավաշին

(4472) Նավաշին (անգլ.՝ Navashin), աստերոիդ աստերոիդների հիմնական գոտում։ Հայտնաբերվել է 1980 թվականի հոկտեմբերի 15-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,241144 ա. մ., առավելագույնը մոտենում է 1,913 ա. մ. հեռավորության վրա և հեռանում 2,5693 ա. մ.։ Արեգակի շուրջ մեկ ամբողջական պտույտ է կատարում 1225,47 երկրային օրվա ընթացքում, իր ուղեծրով շարժվելով միջինում 0,293765 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,83° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4472) Նավաշին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նովոսյոլովոյի շրջան

Նովոսյոլովոյի շրջան (ռուս.՝ Новосёловский район Красноярского края), մունիցիպալ շրջան Ռուսաստանի Դաշնության Կրասնոյարսկի երկրամասում։
Ստեղծվել է 1924 թվականին։ Վարչական կենտրոնը՝ Նովոսյոլովո։


== Աշխարհագրություն ==
Շրջանի տարածքի մակերեսը կազմում է 3880 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 14872 մարդ։ Բնակչության խտությունը կազմում էր 3,83 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Անժելիկա Հարությունյան

Անժելիկա Երվանդի Հարությունյան (հունիսի 18, 1926(1926-06-18), Գրոզնի, Հյուսիսկովկասյան երկրամաս, ՌԽՖՍՀ, ԽՍՀՄ - 2004, Երևան, Հայաստան), հայ խորհրդային երգչուհի (քնարական սոպրանո)։ ՀԽՍՀ ժողովրդական արտիստուհի (1977)։


== Կենսագրություն ==
1956 թվականին ավարտել է Երևանի Կոմիտասի անվան կոնսերվատորիան (դասատու՝ Թագուհի Շահնազարյան), այնուհետև ասպիրանտուրան։ 1958 թվականից եղել է Ալեքսանդր Սպենդիարյանի անվան օպերայի և բալետի թատրոնի մեներգչուհի։
Հանդես է եկել նաև որպես համերգային երգչուհի։ Շրջագայել է արտասահմանում։ 1979 թվականին դասավանդել է Երևանի կոնսերվատորիայում։
Մուսորգսկու անվան համամիութենական մրցույթի դափնեկիր է (1964)։


== Դերերգեր ==
Օլիմպիա (Չուխաճյանի «Արշակ Բ»)
Շուշան (Տիգրանյանի «Դավիթ Բեկ»)
Մարգարիտ (Գունոյի «Ֆաուստ»)
Մագդա Սորել (Սենոտիի «Հյուպատոսը)»
Վեներա (Վագների «Տանհոյզեր»)
Միքաելա (Բիզեի «Կարմեն»)
Մարֆա (Ռիմսկի-Կորսակովի «Թագավորի հարսնացուն»)
Իոլանտա (Չայկովսկու «Իոլանտա»)
Տոսկա (Պուչչինիի «Տոսկա»)


== Ծանոթագրություններ ==
Վալգանյոլ

Վալգանյոլ (ռուս.՝ Валганъёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Իլիչ գետի աջ ափին՝ 186 կմ հեռավորության վրա։ Գետի երկարությունը կազմում է 13 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100112103000058822
Կոդը ըստ հիդրոլոգիական հետազոտության (ՌԴ) — 103005882
Ավազանի կոդը — 03.05.01.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Արաշենդա (Մծխեթի շրջան)

Արաշենդա (վրաց.՝ არაშენდა), գյուղ Վրաստանում։ Գտնվում է Մցխեթ-Մթիանեթ մարզի Մցխեթի շրջանում։


== Դիրք ==
Գտնվում է ծովի մակարդակից 660 մետր բարձրության վրա։ Շրջկենտրոն Մցխեթից հեռու է 17 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 226 մարդ։


== Ծանոթագրություններ ==
Սլոբոդա-Կուստովեցկայա

Սլոբոդա-Կուստովեցկայա (ուկրաիներեն՝ Слобода-Кустовецька), գյուղ Ուկրաինայի Վիննիցայի մարզի Խմելնիկի շրջանում։ Հիմնադրվել է 1710 թվականին։
2001 թվականի տվյալներով Սլոբոդա-Կուստովեցկայա գյուղում բնակվում էր 242 մարդ։ Բնակավայրը զբաղեցնում է 1,2 կմ² տարածք։ Բնակչության խտությունը կազմում էր 201,67 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էդմ Մարիոտ

էդմ Մարիոտ (ֆր.՝ Edme Mariotte, 1620-1684), ֆրանսիացի ֆիզիկոս, Փարիզի գիտությունների ակադեմիայի անդամ հիմնադրման օրից (1666)։ Եղել է Դիժոնի շրջակայքում գանվող վանքի քահանա։ Աշխատանքները վերաբերում են գազերի և հեղուկների մեխանիկային, ինչպես նաև օպտիկային։ 1676-ին արտածել է գազի ծավալի և ճնշման հակադարձ համեմատականության օրենքը։ Առաջինն է օգտագործել այդ օրենքը բաբոմետրի ցուցմունքով տեղանքի բարձրությունը որոշելու համար։ 1668-ին հայտնաբերել է աչքի կույր բիծը։ Նկարագրել է շատրվանների գործողությունը, հեղուկների հոսքըխողովակներով։ Հետազոտել է նաև մարմինների հարվածի երևույթը, Արեգակի և Լուսնի շուրջը երեկացող գունավոր օղակները։


== Կենսագրություն ==
Ծնվել է 1620 թվականին՝ Դիժոնում։
Ապրում էր Դիժոնի մոտակայքում։ Մարիոտը Փարիզում հիմնադրված գիտությունների ակադեմիայի հիմնադիրերից և առաջին անդամներից էր։ Մահացել է Փարիզում 1684թ.:
Մարիոտի կարևորագույն աշխատանքները հավաքված են նրա «Essais de physique»-ում (4 թողարկում, 1676-1681), նրանցից ամենահայտնին երկրորդ թողարկումն է. «De la nature de l’air» (1679), որը պարունակում էր գազի առանձգականության և ծավալի միջև հայտնի կախվածության շարադրանքը, նույն օրենքը 17 տարի առաջ հայտնաբերվել էր Բոյլի կողմից և սովորաբար այն անվանում են «Բոյլ-Մարիոտի օրենք»։
Այլ «Essais»-ները վերաբերում են հեղուկների շարժման և բնույթին վերաբերող հարցերին, մարմինների անկմանը և այլն, չորրորդը իրենից գույների և ներկերի մասին հետաքրքիր մենագրություն էր ներկայացնում`  հարցի ֆիզիկական և ֆիզիոլոգիական կողմով, Մարիոտի բազմաթիվ հետաքրքիր դիտումների մեջ արժե մատնանշել նրա կողմից աչքում կույր բծի հայտնաբերումը։
«Recueil des ouvrages de MM. de l’ Académie des Science» հավաքածուն և «Histoire et Mémoires de l’Académie»-ի առաջին հատորը պարունակում են Մարիոտի հեղինակած բազմաթիվ հոդվածներ հիդրոդինամիկայի վերաբերյալ, ելնելով Գալիլեյի և Տորիչելլիի եզրահանգումներից, Մարիոտը գալիս է մեծ թվով կարևոր եզրահանգումների հեղուկների հոսքի, խողովակների, խողովակների միջի ճնշման, հեղուկ մարմինների հավասարակշռության և  այլնի վերաբերյալ։


== Հիշողություն ==
1970թ. միջազգային աստղագիտական միությունը Մարիոտի անվամբ Լուսնի հակառակ կողմում գտնվող խառնարան կոչեց։


== Ծանոթագրություններ ==
Պրուտ (գյուղ, Նովոսելիցայի շրջան)

Անվան այլ կիրառումների համար տե՛ս՝ Պրուտ (այլ կիրառումներ)Պրուտ (ուկրաիներեն՝ Прут), գյուղ Ուկրաինայի Չեռնովցիի մարզի Նովոսելիցայի շրջանում։
2001 թվականի տվյալներով Պրուտ գյուղում բնակվում էր 397 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սողոմոն Միրմանյան Միրիմանյան

Սողոմոն Միրմանյան Միրիմանյան (ց) (ծննդ. թվ. անհայտ, հավանաբար Թիֆլիս - մահվ. թվ. անհայտ), հայազգի պետական, հասարակական գործիչ։
Ս.Միրիմանյանի կենսագրական քիչ տվյալներ են հայտնի։ Նա սերում է Թիֆլիսում տոհմական առաջին կարգի քաղաքացու շնորհում ունեցող Միրիմանյան(ց) գերդաստանից։
1855 թվականին ընթացող ռուս-թուրքական պատերազմի հետևանքով առկա վտանգի պայմաններում Ս.Միրմանյանը նշանակվել է Թիֆլիսում կազմավորված աշխարհազորային 6 ջոկատներից 4-րդի հրամանատար։
1861 թվականին Ս.Միրիմանյանն ընտրվել է Թիֆռլիսի քաղաքագլուխ և պաշտոնավարել մինչև 1862 թվականը։
Հավանաբար թաղված է եղել Թբիլիսիի հայկական Խոջիվանքի գերեզմանատանը։ Հայտնի է, որ գերեզմանը ոչնչացվել է։


== Ծանոթագրություններ ==
(423) Դիոտիմա

(423) Դիոտիմա (անգլ.՝ Diotima), աստերոիդ աստերոիդների հիմնական գոտում։ Հայտնաբերվել է 1896 թվականի դեկտեմբերի 7-ին Օգյուստ Շարլուայի կողմից Նիցայում։
Միջին հեռավորությունը Արեգակից կազմում է 3,068523 ա. մ., առավելագույնը մոտենում է 2,9493 ա. մ. հեռավորության վրա և հեռանում 3,1877 ա. մ., իսկ Երկրի ուղեծրին Դիոտիմա աստերոիդը նվազագույնը մոտենում է 1,9373 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1963,33 երկրային օրվա ընթացքում, իր ուղեծրով շարժվելով միջինում 0,183362 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,23° անկյուն։
Դիոտիմա աստերոիդը պատկանում է Էոսի աստերոիդների ընտանիքին, որի մեջ ներառված են այս պահին հայտնի ավել քան 4400 անդամներ։ Ընտանիքի ներքին սահմանը անցնում է 2,99 ա. մ. հեռավորության վրա Արեգակից, որը համապատասխանում է Յուպիտերի հետ 7:3 ուղեծրային ռեզոնանսին, իսկ արտաքին սահմանը՝ 3,03, որը համապատասխանում է 9:4 ռեզոնանսին։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(423) Դիոտիմա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պոպովկա (գյուղ, Սնեգիրյովսկոե գյուղական բնակավայր)

Անվան այլ կիրառումների համար տե՛ս՝ ՊոպովկաՊոպովկա (ռուս.՝ Поповка), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆալկով (գյուղ, Վիժնիցայի շրջան)

Ֆալկով (ուկրաիներեն՝ Фальків), գյուղ Ուկրաինայի Չեռնովցիի մարզի Վիժնիցայի շրջանում։
2001 թվականի տվյալներով Ֆալկով գյուղում բնակվում էր 51 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գերտրուդ Բելլ

Գերտրուդ Բելլ (անգլ.՝ Gertrude Margaret Lowthian Bell, հուլիսի 14, 1868(1868-07-14)[…], Դարհեմ, Անգլիա, Մեծ Բրիտանիայի և Իռլանդիայի միացյալ թագավորություն - հուլիսի 12, 1926(1926-07-12)[…], Բաղդադ, Mandatory Iraq), բրիտանացի գրող, ճանապարհորդ, հետախույզ, քաղաքական հարցերով աշխատակից, ադմինիստրատոր և հնագետ։
Մերձավոր Արևելքում ականատես է եղել Հայոց ցեղասպանության իրադարձություններին, Եղեռնի թեմային անդրադարձել է իր հուշերում։
Պատմություն ուսումնասիրել է Օքսֆորդում։ Զբաղվել է մերձավորարևելյան ուսումնասիրություններով և քարտեզագրմամբ, ինչի շնորհիվ Բրիտանական կայսրության քաղաքականության մեջ դարձել է հեղինակություն վայելող անձ։ Իրականացրել է բազմաթիվ ճանապարհորդություններ Մեծ Սիրիայում, Մեսոպոտամիայում, Փոքր Ասիայում և Արաբիայում։ Իրաքի Ազգային թանգարանի հիմնադիրներից է։
Լոուրենս Արաբացու հետ միասին Բելլն օգնել է Հաշիմիթյան արքայատոհմին հաստատվելու արդի Հորդանանի, ինչպես նաև՝ Իրաքի տարածքում։ Մեծ դեր է խաղացել Իրաքի ստեղծման, սահմանների որոշակիացման գործում, օգնել է ղեկավարել երկիրը՝ օգտագործելով իր՝ ճամփորդությունների ժամանակ և ողջ Մերձավոր Արևելքի ցեղախմբերի առաջնորդների հետ ունեցած հարաբերությունների արդյունքում ձեռք բերած եզակի գիտելիքները։
2015 թվականին ռեժիսիոր Վերներ Հերցոգը Բեռլինյան փառատոնի ժամանակ ներկայացրեց Գերտրուդ Բելլի մասին պատմող «Անապատի թագուհին» էպիկական ֆիլմ-կենսագրականը։ Գլխավոր դերը ֆիլմում կատարել է Նիկոլ Քիդմանը։


== Մատենագիտություն ==
Bell, Gertrude. Gertrude Bell: From Her Personal Papers 1914—1926. London: Ernest Benn Ltd, 1961
Bodley, Ronald and Hearst, Lorna. «Gertrude Bell». New York, NY: The Macmillan Company. 1940.
Hogarth, David G. «Obituary: Gertrude Lowthian Bell.» The Geographical Journal 68.4 (1926): pp. 363—368. JSTOR Web. 28 October 2009
Howell, Georgina, Gertrude Bell: Queen of the Desert, Shaper of Nations (Farrar, Straus and Giroux, 2007) ISBN 0-374-16162-3; also issued as Daughter of the Desert: the remarkable life of Gertrude Bell (Macmillan, Basingstoke and Oxford, 2006) ISBN 1-4050-4587-6.
Lukitz, Liora, A Quest in the Middle East: Gertrude Bell and the Making of Modern Iraq (I.B. Tauris, 2006) ISBN 978-1-85043-415-3
Meyer, Karl E. and Shareen Blair Brysac, Kingmakers: the Invention of the Modern Middle East(W.W. Norton, 2008) ISBN 978-0-393-06199-4.
O’Brien, Rosemary, ed. Gertrude Bell: The Arabian Diaries, 1913—1914. USA: Syracuse University Press, 2000. Print.
Wallach, Janet, Desert Queen (1999). ISBN 0-385-49575-7
Winstone, H.V.F., Gertrude Bell (Barzan Publishing, England, 2004; ISBN 0-9547728-0-6)


== Ծանոթագրություններ ==


== Գրականություն ==
Fück J. Die arabischen Studien in Europe. — Leipzig, 1955. — S. 291.


== Արտաքին հղումներ ==
Gertrude Bell Archive. Newcastle University (անգլ.)
Ռիգովսկի գյուղական խորհուրդ (Լոխվիցկի շրջան)

Ռիգովսկի գյուղական խորհուրդ  (ուկրաիներեն՝ Ригівська сільська рада), Ուկրաինայի Պոլտավայի մարզի Լոխվիցկի շրջանում։
2001 թվականի տվյալներով Ռիգովսկի գյուղական խորհրդում բնակվում էր 716 մարդ։ Բնակավայրը զբաղեցնում է 40,90 կմ² տարածք։ Բնակչության խտությունը կազմում էր 17,51 մարդ/կմ²։ Խորհրդում կա 3 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
(5080) Օյա

(5080) Օյա (անգլ.՝ Oja), աստերոիդ աստերոիդների հիմնական գոտում։ Հայտնաբերվել է 1976 թվականի մարտի 2-ին Կլաս-Ինգվար Լագերկվիստի կողմից Կվիստաբերգում։
Միջին հեռավորությունը Արեգակից կազմում է 2,241899 ա. մ., առավելագույնը մոտենում է 1,9628 ա. մ. հեռավորության վրա և հեռանում 2,521 ա. մ.։ Արեգակի շուրջ մեկ ամբողջական պտույտ է կատարում 1226,09 երկրային օրվա ընթացքում, իր ուղեծրով շարժվելով միջինում 0,293616 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,45° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5080) Օյա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իմամբաղ

Իմամբաղ, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ռուդոլֆ Դամբրան

Ռուդոլֆ Նիկոլայի Դամբրան (լատիշ․՝ Rūdolfs Dambrāns, հունիսի 4, 1924(1924-06-04), Բրյանսկ, ՌԽՖՍՀ, ԽՍՀՄ - հուլիսի 21, 2005(2005-07-21), Ռիգա, Լատվիա), խորհրդային և լատվիացի թատերական դերասան։ Խորհրդային Լատվիայի վաստակավոր դերասան։


== Կենսագրություն ==
Ռուդոլֆ Դամբրանը ծնվել է 1924 թվականի հունիսի 4–ին, Բրյանսկ քաղաքում, Լատվիայի արևելքում գտնվող Եկաբպիլս քաղաքից եկած ծառայողների ընտանիքում։ Հայրը՝ Նիկոլայ Դամբրանը հաշվապահ էր, իսկ մայրը բուժքույր։
Ավարտել է Թբիլիսիի պատանի հանդիսատեսի թատրոնի դերասանական ստուդիան (1946)։ 1948 թվականից ապրել է Ռիգայում։ Աշխատել է Լատվիայի պետական պատանի հանդիսատեսի թատրոնում (1949֊1962) և Ռիգայի ռուսական դրամայի թատրոնում (1962֊1984): Ծանր հիվանդություն տանելուց հետո զրկվում է տեսողությունից և ստիպված է լինում լքել բեմը։
Ունեցել է կինեմատոգրաֆիայում աշխատելու փորձ։ Ստացել է մի քանի փորք դերեր Ռիգայի և Ջովենյոյի անվան կինոստուդիաներում։


== Պարգևներ ==
1955 թ.– Լատվիական ԽՍՀ–ի վաստակավոր արտիստ


== Ստեղծագործություններ ==


=== Դերերը թատրոնում ===


==== Լատվիայի Պետական Պատանի Հանդիսատեսի Թատրոն ====
1949 - Յան Ռայնիս  «Հեյ քամի»  Ուլդիս
1952 - Ֆրիդրիխ Շիլլեր «Դավաճանություն և սեր»   Ֆերդինանդը
1952 - Հովարդ Ֆաստա «Ազատության ճանապարհը» Գիդեոն Ջեքսոնը
1954 -  Ռուդոլֆ Բլաումանիս «Չար ոգին»  Անդրիվես
1955 -  Ուիլյամ Շեքսպիր «Ռոմեո եւ Ջուլիետ»  Ռոմեո
1957 -  Ալեխանդրո Կասոն «Ծառերը կանգնած են մահանում»  Մաուրիսիո
1957 -  Ջորջ Բեռնարդ Շոու «Առաքյալը սատանայի» Ռիչարդ
1959 - Վուդի Էքսիմա «Վիետնամի փողոցում»  Էդ Թիլդեն
1959 -  Ալեքսանդր Խմելիկ «Իմ ընկեր Կոլկան»  Սերգեյ Ռուդակով - գյուղատնտեսակն մեքենքաշինական գործարանի վարորդ
1960 -  Նիկոլայ Գոգլ «[[Մեռած հոգիներ» Մանիլով
1960 -  Մարկ Տվեն «Թոմ Սոյերի արկածները» Թափառաշրջիկ


==== Ռիգայի ռուսական դրամայի թատրոն ====
1962 - Վիլյամ Գիբսոնի  «Երկուսը ճոճանակի վրա»   Ռայան Ջերի
1963 - Արվիդ Գրիգուլիս «Զինվորական շինել» Էդվին Գուլբիս
1964 - Մաքսիմ Գորկի  «Եգոր Բուլիչովը» Սիրամարգ
1967 -  Վիկտոր Ռուզով «Ավանդական հավաքը»  Ալեքսանդր Մաշկով
1969 -  Մաքսմի Գորկի «Բարբարոսները» Մակարովը


== Ֆիլմագրություն ==
1960 - «Քո երջանկությունը» Գոշ
1962 - «Անտարկտիդայի օրենքը»  դե Կառե"
1963 - «Տրյասոգուզկի բանակը»
1965 - «Երկուսը» "թատրոնի տնօրեն"
1968 - «Հետախույզները»


== Ծանոթագրություններ ==
Zakspeed 861

Բոլիդ Zakspeed 861 (անգլ.՝ Zakspeed 861), ի նախագծած մրցարշավային ավտոմեքենան է։ Ստեղծված է Ֆորմուլա 1 դասի աշխարհի չեմպիոնատների մրցավազքերին մասնակցելու համար։ Նախագծվել և ստեղծվել է 1986 թվականի մրցարշավին մասնակցելու համար։


== Ծանոթագրություններ ==
Մարիա Կիրիլենկո

Մարիա Կիրիլենկո (հունվարի 25, 1987(1987-01-25), Մոսկվա, ԽՍՀՄ), ռուս թենիսիստուհի։


== Պարգևավճար ==
2012 թվականի սեպտեմբերի 10 օրոք


== Ծանոթագրություններ ==


== Արտաքին հղումներ ==
www.mariakirilenko.com Մարիա Կիրիլենկոյի. պաշտոնական կայք